Kolsrud stoppested

Kolsrud stoppested var et stoppested på Bergensbanen i Flå kommune i Hallingdal, et stykke vest for Flå tettsted. Stoppestedet åpnet i 1914, og statusen ble nedgradert til holdeplass den 1. august 1953. Fra 1963 hadde holdeplassen lastespor. I 1982 mistet holdeplassen persontrafikken, for så å bli nedlagt den 3. juni 1984.

Kolsrud hadde en stasjonsbygning som var tegnet av Harald Kaas, av samme type som ved Rallerud, Ørgenvika, Bergheim og Liodden. Den er revet, og sporvekslene ved holdeplassen er fjernet.

Posisjonen var 198,61 km fra Oslo V over Drammen (163,97 km fra Oslo S over Roa).

Referanser

Kilder

Eksterne lenker 

 Terra Buskerud om stasjonsbygninger på Bergensbanen

Jernbanestasjoner på Bergensbanen
Jernbanestasjoner i Viken
Nedlagte jernbanestasjoner i Norge
Samferdsel i Flå
Jernbanestasjoner åpnet i 1914
Jernbanestasjoner nedlagt i 1984
Harald Kaas
Tidligere byggverk i Viken